作者:李文蔚
標題:破苻堅蔣神靈應・正宮/端正好
內容:我奉朝內帝王宣，持閫外將軍令，統貔貅齊出石城，今日個破西秦要把中原定。我則待興晉室，拒秦兵，望神聖，顯威靈，分勝敗，見輸贏；則要奏凱歌，齊得勝，敲金鐙。(下)(謝石雲)劉牢之，你為前部先鋒，率精兵五千，先生新安縣白石山洛澗柵，拒敵秦兵。桓伊、謝琰為左右二哨，則要您得勝回遼。看計行兵，然後某與元帥、統大勢雄兵，便來接應也。(桓伊雲)得今！奉元帥的將令，到來日兩陣交鋒用智慧，今番大戰定輸贏。挾人捉將千般勇，武藝精熟敢戰爭。忘生捨死行忠孝，赤心報國輔朝廷。為將行兵周呂望，扶持社稷永興隆！(下)(謝琰雲)得令！奉元帥將令，與苻堅相持廝殺，走一遭去。大小三軍，聽吾將令！到來日雄兵猛將列西東，殺氣騰騰罩碧空。槍刀燦爛如銀練，征塵繚亂馬蹄橫。挾人捉將垓心內，揚威耀武陣雲中。英雄慷慨忠良將，奪取今番第一功！(下)(劉牢之雲)奉元帥將令，領五千人馬，與秦兵交戰，走一遭去。大小三軍，聽吾將令！三通鼓罷，拔寨起營。凜凜威風七尺軀，胸中韜略用機謀。匣藏寶劍龍文敕，帳前軍將錦模糊。英雄勇將持兵刃，智按當年八陣圖。忠心輔助安天下，殺的那百萬賊兵拱手伏！(下)(謝石雲)眾將去了也。某與元帥統領大軍，剿除秦兵，走一遭去。忠正常懷報國心，英雄慷慨顯威風。全憑智勇安天下，殺退秦兵建大功！(下)(廟官雲)大人去了也。小道無甚事，搗蒜吃羊頭去也。我做道官愛清幽，一生哈答度春秋。搗下青蒜釃下酒，柳蒸狗肉爛羊頭。(下)(蔣神雲)禍福無門，惟人自招。今日苻堅領兵入寇，今拜謝玄為帥，統兵拒敵，來吾神廟中焚香禱告。吾乃護國之神，理合相助，率領本部神兵，前去壽春八公山中，退賊苻堅，上報聖人享祭之恩，下答蒼生虔誠之意。為苻堅入寇興師，股肱臣懷忠秉正。能舉薦大將謝玄，運籌策棋中得令。顯威靈神兵扶助，施謀略旗開得勝。滿山川草木為兵，方顯這破苻堅蔣神靈應。(下)。